डायलॉग्स- तेल तेरे बाप का, लंका लगा देंगे..तेरी बुआ का बगीचा; लोगों ने बैन की मांग की
Adipurush Movie Scene Dialogue Characters Controversy; Hindu Sena filed the Public Interest Litigation (PIL) in Delhi High Court 16 जून को रिलीज होने के साथ ही आदिपुरुष विवादों में घिर गई है। फिल्म की रिलीज को रोकने के लिए दिल्ली हाईकोर्ट में एक याचिका दायर की गई है।
प्रभास और कृति सेनन स्टारर फिल्म आदिपुरुष अब डायलॉग्स को लेकर विवाद में है। फिल्म को बैन करने के लिए दिल्ली हाईकोर्ट में याचिका दायर की गई है। इसे हिंदू सेना के राष्ट्रीय अध्यक्ष विष्णु गुप्ता ने लगाया है। इसमें फिल्म के कई सीन, डायलॉग्स और किरदारों को हटाने की मांग की गई है।
विष्णु गुप्ता ने याचिका में कहा, 'फिल्म में हमारे आराध्य देवताओं का गलत तरीके से चित्रण किया गया है, जो कि आपत्तिजनक है। इसलिए ऐसी फिल्म की स्क्रीनिंग पर रोक लगनी चाहिए।' फिल्म 16 जून को रिलीज हुई है।
राइटर और डायरेक्टर ट्रोल, लोग बोले- मर्यादा को तार-तार किया 
फिल्म के डायलॉग्स को लेकर फिल्म के राइटर और डायरेक्टर ट्रोल हो रहे हैं। सोशल मीडिया पर फिल्म का बायकॉट ट्रेंड हो रहा है। लोगों का कहना है कि फिल्म में रामायण को मॉडर्न तरीके से दिखाया गया है, जो इस पौराणिक कथा की मर्यादा को तार-तार कर रहा है।
कॉन्ट्रोवर्शियल डायलॉग, जिन पर लोगों को आपत्ति है 
इन डायलॉग्स को लिखने वाले राइटर मनोज मुंतशिर को सोशल मीडिया पर ट्रोलिंग का सामना करना पड़ रहा है। लोग उनसे सवाल कर रहे हैं कि ऐसे संवाद रामायण के किस वर्जन में लिखे हैं। क्या रामायण में ऐसे शब्दों का कहीं उल्लेख है।
आदिपुरुष में दिखाए गए तथ्य रामायण और रामचरित मानस के ठीक विपरीत
हिंदू सेना की याचिका में कहा गया कि जिस तरीके से फिल्म आदिपुरुष में भगवान राम, माता सीता और हनुमान जी का चित्रण किया गया है, वो महर्षि वाल्मीकि की रामायण और तुलसीदास की रामचरितमानस के ठीक विपरीत है। ओम राउत के डायरेक्शन में बनी इस फिल्म से हिंदुओं की भावनाओं को ठेस पहुंची है। फिल्म में जिस तरह से तथ्यों के साथ छेड़छाड़ की गई है, उसे देखकर हमारा मन चिंतित और व्यथित है।
याचिका में ये भी कहा गया, 'ये PIL उन लोगों की तरफ से भी दायर है, जो आर्थिक रूप से कमजोर हैं या किसी कारण कोर्ट कचहरी आने में असमर्थ हैं। चूंकि भावनाएं उनकी भी आहत हुई हैं, इसलिए ये PIL उन्हें भी रिप्रजेंट करती है। आदिपुरुष की टीम को इस मामले में सूचना और प्रसारण मंत्रालय को 4 अक्टूबर तक जवाब देना था। हालांकि आज तक उनका जवाब नहीं आया।'
CG के मुख्यमंत्री भूपेश बघेल ने कहा- बजरंग बली से बजरंग दल वाले शब्द बुलवाए गए
छत्तीसगढ़ में फिल्म को बैन करने की बात की जा रही है। मुख्यमंत्री भूपेश बघेल ने कहा- फिल्म में बजरंग बली से बजरंग दल वाले शब्द बुलवाए गए हैं। हमारे जितने भी आराध्य देव हैं उनकी छवि बिगाड़ने का काम हो रहा है।
पहले भगवान राम और हनुमान जी का भक्ति से सराबोर सौम्य चेहरा दिखाई देता था। ये तस्वीर हमारे पुरखों ने बनाई थी।लेकिन इस फिल्म में भगवान राम को युद्धक राम और बजरंगबली को एंग्री बर्ड के तौर पर दिखाया जा रहा है।
लोग कैंसिल कर रहे फिल्म के टिकट
कुछ लोग सोशल मीडिया पर टिकट कैंसिल कर इसकी फोटो शेयर कर रहे हैं। एक शख्स ने 9 टिकट खरीदे थे, लेकिन फिल्म पर जारी विवाद के बाद उसने टिकट कैंसिल कर दिए। उसने टिकट कैंसिल कर लिखा है कि वे अपने बच्चों को ऐसी 'रामायण' तो नहीं दिखाएंगे।
फिल्म में एक सीन है जिसमें रावण बने सैफ अली खान अजगरों के बीच लेटे दिखाई दे रहे हैं। सोशल मीडिया पर इसे लेकर मीम भी बनाए जा रहे हैं। लोगों का कहना है कि ओम राउत वाला रावण पाइथन मसाज भी लेता है। इसके अलावा एक सीन और है जिसमें रावण चेहरे पर वेल्डिंग वाला मास्क पहनकर हथौड़े चला रहा है। इस सीन पर भी मेकर्स की सोच पर सवालिया निशान खड़े हो रहे हैं।
आपने पूरी खबर पढ़ी..अब इस पोल पर अपनी राय दे सकते हैं
इससे जुड़ी ये खबरें भी पढ़ें...
1.खराब VFX को लेकर ट्रोल हो रही आदिपुरुष, फिल्म देख यूजर्स बोले- पैसा वापस करो
फिल्म को रिलीज के बाद से ही खराब VFX और इसके कुछ डायलॉग्स को लेकर जमकर ट्रोल किया जा रहा है। इस बीच फिल्म में रावण का रोल निभा रहे सैफ अली खान का एक वीडियो सोशल मीडिया पर सामने आया है, जिसमें वह अजगरों के बीच लेटे हुए हैं। इसे देखने के बाद कई सोशल मीडिया यूजर्स रामायण पर बनी इस फिल्म के डायरेक्टर ओम राउत पर नाराजगी जता रहे हैं। पूरी खबर पढ़ें
2.आदिपुरुष की बुराई करने पर पिटा युवक: प्लेस्टेशन के मॉनस्टर्स से की थी राक्षसों की तुलना
एक वीडियो वायरल हुआ है जिसमें ‘आदिपुरुष’ की आलोचना करने पर एक युवक की पिटाई हो गई है। यह वीडियो हैदराबाद स्थित प्रसाद थिएटर के बाहर का है जहां फिल्म देखकर निकले एक दर्शक की भीड़ ने पिटाई कर दी। इस युवक की गलती सिर्फ इतनी थी कि उसने फिल्म के किरदारों की तुलना वीडियो गेम में दिखाए जाने वाले मॉनस्टर्स से कर दी थी। पूरी खबर पढ़ें..